จงเสนอไอเดียศึกชิงใบอนุญาตเปิดธุรกิจธนาคารพาณิชย์ไร้สาขาหรือ Virtual Bank ในไทยเป็นอย่างไรบ้าง
ศึกชิงใบอนุญาตเปิดธุรกิจธนาคารพาณิชย์ไร้สาขาหรือ Virtual Bank เดือด หลังธนาคารแห่งประเทศไทยมีแผนให้ใบอนุญาตดำเนินธุรกิจในช่วงกลางปี 2024
 
หลายบริษัทใหญ่ของไทยเตรียมหาพาร์ทเนอร์เพื่อขอใบอนุญาตเปิดธุรกิจธนาคารไร้สาขาที่มีมูลค่าหลายพันล้านบาท 
 
AIS ได้จับมือกับบริษัทพลังงาน Gulf Energy Development และธนาคารกรุงไทยเพื่อพัฒนาโมเดลธุรกิจเตรียมพร้อมที่จะยื่นขอใบอนุญาต โดย AIS และ Gulf ประกาศในวันที่ 6 กุมภาพันธ์ที่ผ่านมาว่า ได้ร่วมมือกับ Singtel บริษัทผู้ให้บริการเทเลคอมของสิงคโปร์เพื่อสร้างศูนย์ข้อมูลในจังหวัดสมุทรปราการเพื่อรองรับความต้องการของธุรกิจและผู้ให้บริการคลาวด์ที่จะเพิ่มมากขึ้นเพื่อมีการเริ่มธุรกิจธนาคารไร้สาขา
 

ขณะที่ฝั่ง CP ก็ลงแข่งในสนามนี้เช่นกัน โดยทั้งรัฐบาลและนักวิเคราะห์คาดว่า CP จะใช้รายได้จากร้านสะดวกซื้อ 7-Eleven ที่มี 14,000 สาขาทั่วประเทศ และใช้ฐานลูกค้าขนาดใหญ่จาก True เพื่อระดมเงินในการทำธุรกิจธนาคาร

มีคาดการณ์ว่า CP อาจมองหาหนทางทำธุรกิจธนาคารด้วยการจับมือกับบริษัทจีนยักษ์ใหญ่อย่าง Alibaba Group เพราะมีรายงานว่านายธนินท์ เจียรวนนท์ ผู้ก่อตั้ง CP ได้พบปะกับ Jack Ma ผู้ก่อตั้งบริษัทในช่วงตรุษจีนที่ผ่านมา 
 
Jaymart เป็นผู้เล่นอีกรายที่ลงสนามแข่งนี้ นายอดิศักดิ์ สุขุมวิทยา ซีอีโอของบริษัทเปิดเผยว่า Jaymart สนใจทำธุรกิจธนาคารไร้สาขาเช่นเดียวกันและกำลังมองหาพาร์ทเนอร์ที่จะมาร่วมมือกันอยู่ เช่นเดียวกับธนาคารไทยพาณิชย์ที่เปิดเผยว่ากำลังศึกษานโยบายของธนาคารแห่งประเทศไทยและมองหาพาร์ทเนอร์อยู่เช่นเดียวกัน

ธปท. ได้ออกเอกสารให้คำแนะนำเพื่อขอรับใบอนุญาตดำเนินธุรกิจธนาคารไร้สาขาในฐานะผู้ให้บริการทางการเงินรายใหม่ โดยบริษัทเอกชนทุกแห่งไม่ว่าจะดำเนินธุรกิจการเงินมาก่อนหรือไม่ มีสิทธิส่งโมเดลธุรกิจภายในสิ้นเดือนมีนาคมนี้เพื่อขอรับใบอนุญาต

ใบอนุญาตของธปท. มีจุดประสงค์เพื่อให้ธุรกิจขนาดกลางและขนาดเล็กสามารถกู้ยืมเงินได้ง่ายขึ้น รวดเร็วและปลอดภัยขึ้น พร้อมต้นทุนที่ต่ำลง ซึ่งธุรกิจธนาคารไร้สาขาจำเป็นจะต้องให้บริการแพลตฟอร์มดิจิทัลที่มีประสิทธิภาพและมีระบบตรวจสอบที่ดีตามนโยบายของธปท. เพราะต้องให้บริการธุรกรรมออนไลน์โดยไม่มีสำนักงานตามสาขา ไม่มีตู้ถอนและตู้ฝากเงิน
4.ข่าวเศรษฐกิจและการเงิน,6.ข้อมูลการเงินรายบริษัท